hotchpotch/miracl-hf-unified huggingface dataset:
সোফোক্লেস
সোফোক্লেস (খ্রিস্টপূর্ব ৪৯৭/৪৯৬, – খ্রিস্টপূর্ব ৪০৬/৪০৫) (গ্রিক : Σοφοκλῆς, ইংরেজি : Sophocles, গ্রিক উচ্চারণ: ) সবচেয়ে বিখ্যাত তিনজন প্রাচীন গ্রিক নাট্যকারদের একজন, যাঁদের লেখা নাটক আমাদের হাতে এসে পৌঁছেছে। অন্য দুইজন হলেন এসকাইলাস এবং ইউরিপিদেস। তাঁর লিখিত বিভিন্ন ট্র্যাজেডি বা বিয়োগান্ত নাটক, যেমন "আন্তিগনে" বা "রাজা অয়দিপাউস" আজও মঞ্চে অভিনীত হয় এবং সারা পৃথিবীতেই এই নাটকগুলি অত্যন্ত জনপ্রিয়।
এথেন্স নগর রাষ্ট্রে খ্রিষ্টপূর্ব পঞ্চম শতাব্দীতে ধর্মীয় অনুষ্ঠানকে কেন্দ্র করে প্রতি বছর যে নাট্য প্রতিযোগিতা অনুষ্ঠিত হত, প্রায় ৫০ বছর ধরে সেই প্রতিযোগিতায় বিয়োগান্ত নাটকের ক্ষেত্রে জনপ্রিয়তম স্থানটি ছিল তাঁর জন্য বরাদ্দ। যদিও তিনি তাঁর জীবদ্দশায় সম্ভবত ১২৩টি নাটক রচনা করেছিলেন, আমাদের হাতে তার মধ্যে মাত্র ৭টি পূর্ণাঙ্গ অবস্থায় এসে পৌঁছেছে। এগুলি হল - "আয়াক্স", "আন্তিগনে", "ত্রাখিসের মহিলারা", "রাজা অয়দিপাউস", "ইলেকট্রা", "ফিলোকতেতেস" ও "কলোনাসে অয়দিপাউস"। এছাড়াও তাঁর লেখা অনেকগুলি নাটকের কিছু কিছু অংশ পাওয়া গেছে।
আঙ্গিক হিসেবে নাটকের বিকাশের ক্ষেত্রে সোফোক্লেসের অবদান অনস্বীকার্য। তাঁর লেখা নাটকেই আমরা প্রথম কোনও তৃতীয় চরিত্রের দেখা পাই। তাছাড়া কোরাসের ভূমিকাও তিনি সংকুচিত করেন। তাঁর লেখা নাটকে নাটকের ঘটনাবলী বর্ণনার ক্ষেত্রে কোরাস তার আগের গুরুত্ব অনেকটাই হারিয়ে ফেলে। নাটকে তাঁর চরিত্রগুলিও পূর্ববর্তী নাট্যকারদের তুলনায় অনেক বেশি বিকশিত।
মাইকেল এস হার্ট
মাইকেল স্টার্ন হার্ট (মার্চ ৮, ১৯৪৭ - সেপ্টেম্বর ৬, ২০১১) ছিলেন গুটেনবার্গ প্রকল্পের প্রতিষ্ঠাতা। ১৯৭১ সালে তিনি এই উন্মুক্ত ডিজিটাল গ্রন্থাগারের প্রকল্পটি শুরু করেন। তিনি যুক্তরাষ্ট্রের ওয়াশিংটনে জন্মগ্রহণ করেন।
হার্ট ২০১১ সালের ৬ ই সেপ্টেম্বর মৃত্যুবরণ করেন।
নুদিস্ক ফামিলেবুক
নুদিস্ক ফামিলেবুক (Nordisk familjebok) একটি সুয়েডীয় বিশ্বকোষ যা ১৮৭৬ থেকে ১৯৫৭ সালের মধ্যে প্রকাশিত হয়। এটি বর্তমানে লিঙ্কপিং বিশ্ববিদ্যালয়ের রিউনবার্গ প্রকল্পে ডিজিটার ফরম্যাটে পাওয়া যাচ্ছে।
নুদিস্ক ফামিলেবুকের প্রথম সংস্করণ ১৮৭৬ থেকে ১৮৯৯ সাল পর্যন্ত ২০ খণ্ডে প্রকাশিত হয়। এই সংস্করণে নর্স পুরাণের দেবী ইদুনের ছবি থাকায় এটি "ইদুন সংস্করণ" নামে পরিচিত ছিল। এটি ২৫ বছর নিয়মিত প্রকাশিত হয় এবং প্রথম ১০টি সংস্করণের বিষয়বস্তুসমূহ পরবর্তী সংস্করণগুলোতে পাওয়া যায়নি।
গ্রন্থাগার
গ্রন্থাগার () বা প্রকৃত অর্থে "পাঠাগার" হলো বই, পুস্তিকা ও অন্যান্য তথ্য সামগ্রির একটি সংগ্রহশালা, যেখানে পাঠকের প্রবেশাধিকার থাকে এবং পাঠক সেখানে পাঠ, গবেষণা কিংবা তথ্যানুসন্ধান করতে পারেন। বাংলা 'গ্রন্থাগার' শব্দটির সন্ধি বিচ্ছেদ করলে গ্রন্থ+আগার এবং 'পাঠাগার' শব্দটির সন্ধি বিচ্ছেদ করলে পাঠ+আগার পাওয়া যায়। অর্থাৎ গ্রন্থসজ্জিত পাঠ করার আগার বা স্থান হলো গ্রন্থাগার। গ্রন্থাগারের রক্ষণাবেক্ষণের জন্য দ্বায়িত্বশীল ব্যক্তি হলেন গ্রন্থাগারিক।
গ্রন্থাগারের ইতিহাসের শুরু ২৬০০ খ্রীষ্ট্রপূর্বাব্দে, প্রাগৈতিহাসিক থেকে ঐতিহাসিক যুগের সন্ধিক্ষনে। তক্ষশীলা ও নালন্দা বিশ্ববিদ্যালয়ে অতীব সমৃদ্ধ গ্রন্থাগারের অস্তিত্ব মিলেছে।
গ্রন্থাগারের মূল লক্ষ্য থাকে তথ্যসংশ্লিষ্ট উপাদান সংগ্রহ, সংরক্ষণ, সংগঠন, সমন্বয় এবং পাঠকের জন্য তা উন্মুক্ত করা।
সাধারণ সকল জনগণের জন্য উন্মুক্ত গ্রন্থাগারকে গণগ্রন্থাগার বলা হয়। স্বাভাবিকভাবে এধরণের গ্রন্থাগার অন্যান্য সকল গ্রন্থাগার থেকে আকার এবং সংগ্রহের দিক দিয়ে যথেষ্ট বড় হয়ে থাকে। বাংলাদেশের ঢাকায় রয়েছে এরকম একটি গণগ্রন্থাগার, যা পাবলিক লাইব্রেরি নামে বহুল পরিচিত।
বিভিন্ন স্কুলে ছাত্র ও শিক্ষকদের জ্ঞানপিপাসা মেটাবার জন্য এবং তাদেরকে জ্ঞানের সাথে সংশ্লিষ্ট রাখার জন্য আকর্ষণীয় করে এধরণের পাঠাগার প্রস্তুত করা হয়। আন্তর্জাতিক গ্রন্থগার পরিষদ ও প্রতিষ্ঠান ও সংঘ বা IFLA বিদ্যালয় গ্রন্থাগার ইস্তাহার ১৯৯৯-তে বিদ্যালয় গ্রন্থাগার সম্পর্কে যে দিকনির্দেশ করা হয়েছে তা এই রকম- " সকলের শিক্ষাদান ও শিক্ষণের নিমিত্ত বিদ্যালয় গ্রন্থাগার। আজকের তথ্য এবং জ্ঞান-নির্ভর সমাজে সফলভাবে কর্মনির্বাহের জন্য মৌলিক তথ্য ও ধারণাসমূহ বিদ্যালয় গ্রন্থাগার যোগান দেয়। বিদ্যালয় গ্রন্থাগার বিদ্যার্থীদের আজীবন জ্ঞানার্জনের দক্ষতাসমূহ গড়ে তোলে এবং তাদের কল্পনাশক্তিকে উন্নত করে, যাতে তারা দায়িত্বশীল নাগরিকের জীবন নির্বাহ করতে সক্ষম হয়।"
বিদ্যালয় গ্রন্থাগার থেকে কলেজ ও বিশ্ববিদ্যালয় গ্রন্থাগার কিছু কিছু ক্ষেত্রে ভিন্নতর। সাধারণত কলেজ ও বিশ্ববিদ্যালয় পর্যায়ের ছাত্র-শিক্ষকদের জন্য এধরণের গ্রন্থাগার উচ্চমানসম্পন্ন তথ্য উপাদান সংরক্ষণ করে থাকে। বাংলাদেশে ঢাকা বিশ্ববিদ্যালয়ের গ্রন্থাগারটি এরকমই একটি সমৃদ্ধ গ্রন্থাগার।
বিশেষ কোনো বিষয়ে গবেষণার প্রয়োজনে আলাদা যে গ্রন্থাগার খোলা হয়, তাকে গবেষণা গ্রন্থাগার বলে। বাংলাদেশের ঢাকার বিজ্ঞানবিষয়ক এরকম একটি গ্রন্থাগার হলো ব্যান্সডক লাইব্রেরী।
বিভিন্ন ব্যক্তিগত প্রতিষ্ঠান, হাসপাতাল, জাদুঘর, ধর্মীয় সংগঠন তাদের নিজস্ব গ্রন্থাগার পরিচালনা করে থাকে, যেগুলো তাদের কর্মী বা সদস্যদের জন্য প্রয়োজনীয় আলাদা উপকরণ সংরক্ষণ করে।
পৃথিবীর অনেক দেশের সরকার থেকে বিশেষ কিছু গ্রন্থাগার পরিচালনা করা হয় দেশের এমনকি সরকারি পর্যায়ের কর্মকর্তাদের প্রয়োজনে তথ্য সরবরাহের স্বার্থে,যেগুলো সরকার ও দেশ সংশ্লিষ্ট বিভিন্ন দেশী-বিদেশী তথ্য সংরক্ষণ করে থাকে।
বিভিন্ন দেশেই গাড়িতে করে বহনযোগ্য গ্রন্থাগার রয়েছে, যেগুলো পাঠকের দ্বারে দ্বারে তথ্যসামগ্রি পৌঁছে দেয়। বাংলাদেশে এই কাজটি প্রথম চালু করে বিশ্ব সাহিত্য কেন্দ্র। ভেনিজুয়েলায় মমবয় বিশ্ববিদ্যালয় দুটি খচ্চরকে ভ্রাম্যমাণ গ্রন্থাগার হিসেবে ব্যবহার করে পাহাড়ি গ্রামের মানুষদের বই সরবরাহ করে থাকে, গ্রামের লোকেরা যাকে বলে "বিবিলোমুলাস" (বাংলায়: বইয়ের খচ্চর)।
একটি সমাজের সংঘবদ্ধ মানুষেরা তাদের কল্যাণার্থে এ ধরনের গ্রন্থালয় প্রতিষ্ঠা করে।তারা সদস্যদের দ্বারা বাড়িতে বাড়িতে বই পৌঁছে দেয়।
গোলাম মোহাম্মদ দস্তগীর টিটো
গোলাম মোহাম্মদ দস্তগীর টিটো বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের জিরাবো নামক স্থানে এক অ্যামবুশের সময় শাহাদাত বরণ করেন। জিরাবোর সেই স্থানেই তার কবর দেয়া হয়েছে। এখন সাভারের আশুলিয়া বাজার থেকে বিশমাইল যাবার পথে রাস্তার পাশেই তার কবরটি চোখে পড়ে।
গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা।
গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানী হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন।
আবুল কালাম আজাদ
আবুল কালাম মহিউদ্দিন আহমেদ ; () (১১ নভেম্বর ১৮৮৮ - ২ ফেব্রুয়ারি ১৯৫৮) ছিলেন একজন বিশিষ্ট ভারতীয় স্বাধীনতা সংগ্রামী ও স্বাধীন ভারতের প্রথম শিক্ষামন্ত্রী। তিনি মৌলানা আবুল কালাম আজাদ (তাঁর ছদ্মনাম ছিল আজাদ) নামেই অধিক পরিচিত। মৌলানা আজাদ ইসলামি ধর্মশাস্ত্রে সুপণ্ডিত ছিলেন। তরুণ বয়সে তিনি ভারতের স্বাধীনতা আন্দোলনের সঙ্গে যুক্ত হন। তিনি হিন্দু-মুসলিম সম্প্রীতির প্রবক্তা ছিলেন এবং দ্বিজাতিতত্ত্বের ভিত্তিতে ভারত বিভাগের বিরোধিতা করেছিলেন। এমনকি নবগঠিত পাকিস্তান রাষ্ট্রে সামরিক শাসন ও পাকিস্তান ভাগ সম্পর্কেও তিনি ভবিষ্যবাণী করে গিয়েছিলেন। ১৯৯২ সালে তাঁকে ভারতের সর্বোচ্চ সম্মান ভারতরত্নে (মরণোত্তর) ভূষিত করা হয়। স্বাধীন ভারতে শিক্ষাবিস্তারে তাঁর উজ্জ্বল ভূমিকার কথা স্মরণে রেখে তাঁর জন্মদিনটি সারা দেশে "জাতীয় শিক্ষা দিবস" হিসেবে পালন করা হয়।
তরুণ বয়স থেকে মৌলানা আজাদ উর্দু ভাষায় কবিতা এবং ধর্ম ও দর্শন-সংক্রান্ত নিবন্ধ রচনা করতে শুরু করেন। তিনি সাংবাদিকতার পেশা গ্রহণ করে ব্রিটিশ শাসনের সমালোচনা করেন এবং ভারতীয় জাতীয়তাবাদকে সমর্থন জানান। পরে আজাদ খিলাফৎ আন্দোলনের নেতৃত্ব দান করেন। সেই সময় তিনি মহাত্মা গান্ধীর সংস্পর্শে আসেন। আজাদ ১৯১৯ সালের রাওলাট আইনের বিরুদ্ধে গান্ধীজির অহিংস অসহযোগের ধারণায় অণুপ্রেরিত হয়ে অসহযোগ আন্দোলন সংগঠনে সক্রিয় হয়ে ওঠেন। ১৯২৩ সালে তিনি ভারতীয় জাতীয় কংগ্রেসের সভাপতি নির্বাচিত হন। তিনিই ছিলেন কংগ্রেসের সর্বকনিষ্ঠ সভাপতি।
১৯৩১ সালে মৌলানা আজাদ ধারাসন সত্যাগ্রহ শুরু করেন। এই সময় তিনি দেশের অন্যতম প্রধান রাজনৈতিক নেতা হয়ে ওঠেন। তিনি ভারতে ধর্মনিরপেক্ষতা ও সমাজতান্ত্রিক ধ্যানধারণা এবং হিন্দু-মুসলমান সম্প্রীতির কথা প্রচার করেন। ভারত ছাড়ো আন্দোলনের সময় পাঁচ বছর (১৯৪০-৪৫) তিনি কংগ্রেস সভাপতির দায়িত্ব পালন করেন। এই সময় তিন বছর তিনি কারারুদ্ধ ছিলেন। যে সকল ভারতীয় মুসলমান মুসলমানদের জন্য পৃথক পাকিস্তান রাষ্ট্রের দাবির বিরোধিতা করেছিলেন, তাঁদের মধ্যে সবচেয়ে উজ্জ্বল ব্যক্তিত্ব ছিলেন মৌলানা আজাদ। তিনি ভারতের অন্তর্বর্তী সরকারেও মন্ত্রীত্ব করেন। দেশভাগের অব্যবহিত আগে সাম্প্রদায়িক দাঙ্গার সময় তিনি হিন্দু-মুসলমান সম্প্রীতির প্রচেষ্টা চালান। স্বাধীন ভারতের শিক্ষামন্ত্রী হিসেবে তিনি বিনামূল্যে প্রাথমিক শিক্ষা ও উচ্চশিক্ষার জন্য আধুনিক শিক্ষাপ্রতিষ্ঠানগুলি চালু করেন। তিনিই ইন্ডিয়ান ইনস্টিটিউট অফ টেকনোলজি ও বিশ্ববিদ্যালয় মঞ্জুরি কমিশন স্থাপন করেন।
মৌলানা আবুল কালাম ১৮৮৮ সালের ১১ই নভেম্বর সৌদি আরবের মক্কায় জন্ম গ্রহণ করেন।
মাইকেল ফ্যারাডে
মাইকেল ফ্যারাডে (সেপ্টেম্বর ২২, ১৭৯১ – আগস্ট ২৫, ১৮৬৭) একজন ইংরেজ রসায়নবিদ এবং পদার্থবিজ্ঞানী ছিলেন। তড়িৎ-চুম্বকীয় তত্ত্ব এবং ইলেক্ট্রোকেমিস্টের ক্ষেত্রে তার গুরুত্বপূর্ণ অবদান রয়েছে। তিনি প্রতিষ্ঠা করেন যে, চুম্বকত্ব আলোক রশ্মিকে প্রভাবিত করে এবং এই দুই প্রত্যক্ষ ঘটনার মধ্যে একটি অন্তর্নিহিত সম্পর্ক রয়েছে। তাঁর আবিষ্কারের প্রধান বিষয়বস্তুগুলোর মধ্যে রয়েছে তড়িৎ-চৌম্বক আবেশ, ডায়াম্যাগনেটিজম, তড়িৎ বিশ্লেষণ।
১৭৯১ সালের ২২শে সেপ্টেম্বর ইংল্যান্ডে নিউইংটন বাটস অঞ্চলে ফ্যারাডের জন্ম। তার বাবা জেমস ছিলেন একজন কামার। বাড়ির কাছে একটি প্রাথমিক স্কুল এ কিছুদিন পড়াশোনা করছেন ফ্যারাডে। তারপর আর্থিক অনটনের কারণে মাঝপথেই স্কুল ছেড়ে দিতে হয়। তারপর আর কোনদিন স্কুল এ যাওয়ার সৌভাগ্য হয় নি তার।
পরিবারের আর্থিক অবস্থার কথা চিন্তা করে তিনি একটি বইয়ের দোকানে কাজ নেন। সেখান থেকে বিভিন্ন পত্র পত্রিকা মানুষের বাড়ি গিয়ে গিয়ে বিক্রি করাই ছিল তার কাজ। এক বছর কাজ করার পর তাকে বই বাধাইয়ের কাজ দেওয়া হয়। যাতে কষ্ট আরেকটু কম হয়। এই কাজের ফাকে পড়ার সুযোগ বেশি। বিজ্ঞান বিষয়ক বইগুলো তাকে বেশি আকর্ষন করে। কিছুদিনের মধ্যে তিনি তার বাড়িতে বিজ্ঞানের গবেষণার জন্য ছোট একটা ল্যাব তৈরি করে ফেলেন। হাত খরচের পয়সা বাচিয়ে গবেষণার জন্য একটা দুইটা জিনিস কিন্তেন।আবার অনেক জিনিস ফেলে দেওয়া আবর্জনা থেকে তুলে নিয়ে নিজে তৈরি করে নিতেন। একদিন হঠাত করে ২১ বছর বয়সে তিনি স্যার হামফ্রির সাথে কাজ করার সুযোগ পেলেন। হামফ্রি তাকে ল্যাবরেটরির বোতল ধোয়ার কাজ দিলেন। কাজের ফাকেই তিনি হামফ্রির গবেষণা মনযোগ সহকারে দেখতেন।
ফ্যারাডের গবেষণা কে মুলত তিনটি অংশে ভাগ করা যায়। তিনি প্রথমে রসায়ন নিয়ে গবেষণা করতেন। ধীরে ধীরে চুম্বক শক্তি সংক্রান্ত গবেষণার প্রতি মনযোগী হয়ে ওঠেন। তিনি প্রধানত তড়িৎ অ চুম্বক শক্তির মধ্যেকার সম্পর্ক নির্ণয় এবং তড়িত শক্তির সাহায্যে কিভাবে যান্ত্রিক শক্তি লাভ করা সম্ভবপর তা নিয়ে ব্যাপক অনুসন্ধান করেন এবং এই কাজে অনেকখানি সাফল্য লাভ করেন। এই সময় বিজ্ঞানী ওয়ালস্টন একই বিষয় নিয়ে গবেষণা করছিলেন। তিনি ফ্যারাডের বিরুদ্ধে তার গবেষণার বিষয়বস্তু চুরির অভিযোগ আনেন। যদিও অভিযোগ মিথ্যা বলে প্রমাণিত হয় ফ্যারাডে নিজেকে বিদ্যুত সংক্রান্ত গবেষণা থেকে সরিয়ে আনেন। তারপর তিনি রসায়ন শাস্ত্রের বিভিন্ন বিষয় নিয়ে অনুসন্ধান করতেন।
দীর্ঘ সাত বছর পর ১৮৩১ সালে আবার ফিরে এলেন তিনি তার তড়িৎ চুম্বক গবেষণায়। অবশেষে কিছুদিনের মধ্যেই তিনি ডায়নামো প্রস্তুত করে ফেললেন। তিনি এই মেশিনের নাম দেন ম্যাসোনো ইলেক্ট্রিক মেশিন। তারপর ১৮৪১ সালে তিনি আবিষ্কার করে ফেললেন তার যুগান্তকারী তত্ত্ব আলোকের উপর চৌম্বকের প্রভাব। এই আবিষ্কারের উপর ভিত্তি করেই ম্যাক্সয়েল বার করলেন তার বিখ্যাত বিদ্যুত চুম্বকীয় সমীকরন। আমরা এখন যে বিদ্যুত সুবিধা ভোগ করছি তা মুলত মাইকেল ফ্যারাডের ই আবিষ্কার । তিনি সবসময় বলতেন যে, জীবনে সবচেয়ে গুরুত্ত্বপুর্ণ বিষয় হচ্ছে সবকিছুকে সমানভাবে গ্রহণ করা, আর অবিচলভাবে নিজের পক্ষে এগিয়ে চলা।
অ্যালবার্ট আইনস্টাইনের স্টাডিরুমে আইজ্যাক নিউটন আর জেমস্ ক্লার্ক ম্যাক্সওয়েল এর ছবির পাশাপাশি মাইকেল ফ্যারাডের ছবিও রাখা ছিল। ফ্যারাডের স্মৃতি চারণ করে পদার্থবিদ আর্নেস্ট রাদারফোর্ড বলেছিলেন:
"কেমিক্যাল ম্যানিপুলেশন" ব্যতীত, ফ্যারাডের বৈজ্ঞানিক কাগজপত্র বা বক্তৃতা ট্রান্সক্রিপশানের সংগ্রহ ছিলো। তাঁর মৃত্যুর পূর্ব পর্যন্ত, তার চিঠি এবং ১৮১৩-১৮১৫ সালে পর্যন্ত ডেভির সাথে ভ্রমণ জার্নাল বেশ কয়েকটি খন্ডে ফ্যারাডের দিনলিপি হিসেবে প্রকাশিত হয়েছে।
আটকে পড়া বিহারী
আটকে পড়া বিহারী বলতে বাংলাদেশের বিভিন্ন অঞ্চলে বসবাসরত মূলত উর্দুভাষী ব্যক্তি, যারা ১৯৭১ সালে বাংলাদেশের মুক্তিযুদ্ধ চলাকালে পাকিস্তানের আনুগত্য স্বীকার করেছিল, তাদের বোঝানো হয়ে থাকে।
বাংলাদেশে তেরোটা ভিন্ন-ভিন্ন অঞ্চলের ৬৬টা ক্যাম্পে এখনও আড়াই লাখ থেকে তিন লাখের মতো আটকে পড়া বিহারি আছে। আটকে পড়া পাকিস্তানিই বলা হয় এদেরকে। আঞ্চলিক বিচারে এদের জন্ম ভারতের বিহার রাজ্যে; এর উত্তরে নেপাল, পশ্চিমে উত্তর প্রদেশ, দক্ষিণে ঝাড়খণ্ড আর পূবে পশ্চিমবঙ্গ। বৌদ্ধ আর জৈন ধর্মের জন্মভূমি এই বিহার হলেও, ঐতিহ্যগতভাবে বিহার রাজ্য হিন্দু-সংস্কৃতিপ্রধান। ফলে ১৯৪৭-এর ভারত বিভাজনের প্রাক্কালে এঅঞ্চলের উর্দু ভাষাভাষি মুসলিম সংখ্যালঘুরা পাকিস্তানের সঙ্গে একাত্মতা ঘোষণা করে চলে আসে তৎকালীন পূর্ব পাকিস্তানে। এক প্রজন্ম পার না হতেই পাকিস্তানের বিভাজন অবশ্যম্ভাবী হয়ে দাঁড়ায়, এবং ১৯৭১-এর স্বাধীনতা যুদ্ধের মাধ্যমে পূর্ব পাকিস্তান হয়ে যায় স্বাধীন সার্বভৌম বাংলাদেশ। স্বাধীনতা যুদ্ধের সময় এসব বিহারিরা পশ্চিম পাকিস্তানকে সমর্থন করে, বিশেষত ভাষা এবং ধর্মের কারণে। বিপুল সংখ্যক বিহারি রাজাকার, আলবদর ইত্যাদি বাংলাদেশী পাকিস্তান সমর্থক-গোষ্ঠীর সঙ্গে অথবা সরাসরি পাকিস্তানি সামরিক জান্তার সঙ্গে মুক্তিযোদ্ধা নিধনসহ বাংলাদেশের স্বাধীনতাবিরোধী কর্মকান্ডে লিপ্ত হয়। অন্যান্যরা সাধারণ বাঙালির মতোই নিরপেক্ষ ভূমিকা পালন করে।
স্বাধীনতা যুদ্ধের পর এদেরকে বাংলাদেশে রাখার ব্যাপারে বাংলাদেশ সরকার কোনো দায় বোধ করেনি। অপরদিকে পাকিস্তান সরকার এদের আর ফিরিয়ে নিতে চায়নি। আন্তর্জাতিক শরণার্থী আইন মোতাবেক বাংলাদেশ সরকার এদেরকে রেশন দিতে বাধ্য হয়। বাংলাদেশ থেকে বলা হয়েছে, জাতিসংঘ, জাতিসংঘের শরণার্থী বিষয়ক হাই কমিশনারসহ বিশ্বব্যাপি বেসরকারি অনেক মানবাধিকার সংগঠন থেকে ক্রমাগত চাপ দিয়েও পাকিস্তানকে দিয়ে এই কাজটি করানো সম্ভব হয়নি।
ক্যাম্পগুলোতে বিভিন্ন সমস্যা যেমন ঘিঞ্জি আবাসন, পানি, পয়ঃনিষ্কাষণ, যৌথ জীবন ইত্যাদি রয়েছে। অনেক ছেলেই নিজেদের মধ্যে বিবাহে আগ্রহী নয়, তারা সম্ভব হলে বাংলাদেশি কোনো মেয়ের সঙ্গে ঘর বাঁধছে। ফলে বাড়ছে বিহারি অবিবাহিত মেয়ের সংখ্যা- পরিসংখ্যানমতে, এই সংখ্যা ২০,০০০-এরও বেশি।
ধীবিজ্ঞান
ধীবিজ্ঞান () হচ্ছে মন, মস্তিষ্ক ও বুদ্ধি (intelligence) সংক্রান্ত বৈজ্ঞানিক গবেষণা। এই গবেষণা ক্ষেত্রের সাথে অনেকগুলি জ্ঞানের শাখা যেমন - মনোবিজ্ঞান, স্নায়ুবিজ্ঞান, ভাষাবিজ্ঞান, দর্শন, কম্পিউটার বিজ্ঞান, নৃতত্ত্ব, জীববিজ্ঞান, ইত্যাদি জড়িত।
ধীবিজ্ঞান একটি বিস্তৃত গবেষণাক্ষেত্র, যাতে "ধী" (cognition) সংক্রান্ত সকল বিষয় আলোচিত হয়। ধীবিজ্ঞানের সবচেয়ে গুরুত্বপূর্ণ প্রশ্নসমূহ হলো: "বুদ্ধি কি? গণনামূলক পদ্ধতিতে (computationally) বুদ্ধির প্রতিরূপ (model) কীভাবে তৈরি করা সম্ভব বা আদৌ সম্ভব কি না?"
নিচে ধীবিজ্ঞানের মূল আলোচ্য বিষয়সমূহ দেয়া হলো।
কৃত্রিম বুদ্ধিমত্তা (Artificial Intelligence) দ্বারা কম্পিউটারে মানুষের বুদ্ধিবৃত্তির বিভিন্ন বৈশিষ্ট্য প্রদানের চেষ্টা করা হয়। কৃত্রিম বুদ্ধিমত্তার সাহায্যে বুদ্ধিকে কম্পিউটার মডেল (Computer model) দ্বারা অনুকরণের (simulation) প্রচেষ্টা ধীবিজ্ঞানের একটি অন্যতম গবেষণামূলক লক্ষ্য।
মস্তিষ্ক কিভাবে শোনা বা পড়া বাক্য বা ভাষাকে বোঝার মত উপযোগী করে প্রক্রিয়া করে, ধীবিজ্ঞানের জন্য এর উত্তর অত্যন্ত গুরুত্বপূর্ণ। এ সংক্রান্ত গুরুত্বপূর্ণ গবেষণা প্রশ্নসমূহ হলো: (১) ভাষাগত জ্ঞান কতখানি সহজাত আর কতখানি শিক্ষালব্ধ?, (২) শিশু-অবস্থায় মানুষ যতটা সহজে তার প্রথম ভাষা শিখতে পারে, প্রাপ্তবয়স্ক-অবস্থায় দ্বিতীয় ভাষা শেখাটা তার চেয়ে অনেক কঠিন হয় কেনো? (৩) মানুষ কি করে আগে শোনেনি এমন কোন বাক্য শুনে বুঝতে সক্ষম হয়?
শিক্ষা (learning) ও বিকাশ (development) হচ্ছে সময়ের সাথে জ্ঞান ও তথ্য আহরণের প্রক্রিয়া। বুদ্ধির বিকাশ কতটা সহজাত আর কতটা শিক্ষালব্ধ, ধীবিজ্ঞানে এটি একটি প্রধান জিজ্ঞাস্য। প্রায় প্রতিটি বুদ্ধিবৃত্তিক আচরণের পেছনে জিনগত ও আহরিত জ্ঞান, উভয়ের প্রভাব বিদ্যমান।
খ্রিস্টপূর্ব ৩৫৬
রোমান সাম্রাজ্য
লেগোস
লেগোস নাইজেরিয়ার সাবেক রাজধানী। এটি নাইজেরিয়ার একটি বন্দর ও সবচেয়ে জনবহুল শহর। এটি আফ্রিকার দ্রুততম ক্রমবর্ধমান শহর যা পৃথিবীতে ৭ম।
লস অ্যাঞ্জেলেস
লস অ্যাঞ্জেলেস () (ইংরেজিতে: Los Angeles "লস্‌ অ্যাঞ্জেলেস্‌", মূলতঃ স্পেনীয় Los Ángeles "লোস্‌ আংখ়েলেস্‌" অর্থাৎ "ফেরিশ্তাগণ") আনুষ্ঠানিকভাবে সিটি অব লস অ্যাঙ্গেলেস যা প্রায়ই তার আদ্যক্ষর L.A. দ্বারা বেশি পরিচিত। এটি মার্কিন যুক্তরাষ্ট্রের পশ্চিম উপকূলে অবস্থিত ক্যালিফোর্নিয়া অঙ্গরাজ্যের বৃহত্তম শহর ও সবচেয়ে জনবহুল শহর এবং মার্কিন যুক্তরাষ্ট্রের নিউ ইয়র্ক সিটির পর দ্বিতীয় সর্বোচ্চ জনবহুল শহর, যেখানে ২০১০ সালের জনগননায় জনসংখ্যা ৩,৭৯২,৬২১ জন। লস অ্যাঙ্গেলেস এর আয়তন ৪৬৯ বর্গমাইল।
সাও পাওলো
সাও পাওলো () জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাঁউ পাউলু প্রদেশে অবস্থিত। এটি ব্রাজিলের সবচেয়ে সম্পদশালী শহর। সাঁউ পাউলু হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাঁউ পাউলু নগরীতে প্রায় ২ কোটি লোক বাস করেন।
সাও পাওলো শহরের অধিবাসীদেরকে পাউলিস্তানু ডাকা হয়।
এই শহরে ২০১৪ ফিফা বিশ্বকাপ এর ভেন্যু হিসাবে একটি মাঠ থাকছে। উপরন্তু, সাঁউ পাউলু শহর ১৯৫০ ফিফা বিশ্বকাপ এরও আয়োজক।
গণনাযোগ্য সেট
গণিতে গণনাযোগ্য সেট এমন একটি সেটকে বোঝায়, যার উপাদান সংখ্যা স্বাভাবিক সংখ্যার কোন উপসেটের সমান। একটি গণনাযোগ্য সেট হয় সসীম সেট হবে, অথবা গণনযোগ্য অসীম সেট হবে। স্বাভাবিক সংখ্যার সেট নিজে ও তদ্রূপ অনেক অসীম সেটও গণনাযোগ্য সেট।
উপসেট
গণিতে, বিশেষত সেট তত্ত্বে, উপসেট (subset), অধিসেট (superset) এবং প্রকৃত (proper) উপসেট বা অধিসেট দ্বারা একটি বিশেষ সম্পর্ক (relation) - অন্তর্ভুক্তিকে (inclusion) ব্যাখ্যা করা হয়। সাধারণভাবে বললে, উপসেট formula_1-এর সকল সদস্য অধিসেট formula_2-এর অন্তর্ভুক্ত, কিন্তু formula_2-তে এমন সদস্যও থাকতে পারে, যা formula_1-তে নেই (ডানের চিত্র দেখুন)।
যদি "A" ও "B" সেট হয় এবং "A"-এর প্রত্যেকটি সদস্য "B"-এরও সদস্য হয়, তবে:
এবং
সংজ্ঞানুসারে একটি সেট তার নিজের উপসেট।
যদি "A", "B"-এর উপসেট হয়, কিন্তু "A" ও "B" সমান না হয়, তবে "A" হচ্ছে "B"-এর "প্রকৃত" উপসেট। একে লেখা হয় "A" ⊂ "B" এভাবে। অর্থাৎ, "B"-তে এমন একটি উপাদান "x" আছে যা "A"-তে নেই। একইভাবে, "B" ⊃ "A" দ্বারা বোঝায় "B" "A"-এর প্রকৃত অধিসেট।
উপসেটের প্রতীকগুলো মনে রাখার সহজ উপায় হল ⊆ ও ⊂ -এর সাথে ≤ ও < -এর সাদৃশ্য লক্ষ করা। যেমন, যদি "A", "B"-এর একটি উপসেট হয় (অর্থাৎ "A" ⊆ "B"), তবে "A"-এর উপাদানগুলোর সংখ্যা "B"-এর উপাদানগুলোর সংখ্যার চেয়ে হয় কম, না হলে সমান (অর্থাৎ |"A"| ≤ |"B"|)। একইভাবে যদি "A" ও "B" সসীম সেট হয়, তবে "A" ⊂ "B" নির্দেশ করে |"A"| < |"B"|।
অনেক লেখক ওপরের রীতিটি অনুসরণ করেন না, বরং ⊂ ব্যবহার করে উপসেট নির্দেশ করেন (প্রকৃত উপসেট নয়)। প্রকৃত উপসেট নির্দেশ করার জন্য একটি দ্ব্যর্থতা নিরসনকারী প্রতীক রয়েছে, formula_5 (বা ইউনিকোড-এ ব্যবহৃত চিহ্ন ⊊)। কোন কোন লেখক উপসেট নির্দেশ করার জন্য ⊆ এবং প্রকৃত উপসেট নির্দেশ করার জন্য formula_5 ব্যবহার করেন এবং ⊂ একেবারেই ব্যবহার করেন না।
ওপরের মন্তব্যগুলো অধিসেটের জন্যও প্রযোজ্য।প্রস্তাবনা ১: খালি সেট প্রতিটি সেটের একটি উপসেট।
প্রমাণ: প্রদত্ত যেকোন সেট "A"-র জন্য আমাদেরকে প্রমাণ করতে হবে ø "A"-এর একটি উপসেট। অর্থাৎ দেখাতে হবে ø-এর সব উপাদান "A"-এরও উপাদান।
কিন্তু ø-র কোন উপাদান নেই।
একজন অভিজ্ঞ গণিতবিদের জন্য "ø-র কোন উপাদান নেই, সুতরাং ø-র সব উপাদান "A"-এর উপাদান" একটি তুচ্ছ সত্য, কিন্তু গণিতে নতুন কারও জন্য এটি বোঝা কষ্টকর হতে পারে। যেহেতু ø-এর কোন সদস্য উপাদানই নেই, কীভাবে সেই "উপাদানগুলো" অন্য কোন কিছুর সদস্য উপাদান হতে পারে?
এক্ষেত্রে উলটো দিক থেকে চিন্তা করাটা সহজ। যদি আমরা প্রমাণ করতে চাই ø "A"-র উপসেট নয়, আমাদেরকে ø-এর এমন একটি উপাদান খুঁজে বের করতে হবে যেটি "A"-এর উপাদান নয়। কিন্তু এটি অসম্ভব , যেহেতু ø-এর কোন উপাদানই নেই। সুতরাং ø অবশ্যই "A"-এর একটি উপসেট।
নিচের প্রস্তাবনাটি প্রস্তাব করে যে অন্তর্ভুক্তি একটি আংশিক ক্রম।
প্রস্তাবনা ২: যদি "A", "B" ও "C" তিনটি সেট হয় তবে নিচেরগুলো সত্য:
The usual order on the ordinal numbers is given by inclusion.
For the power set of a set "S", the inclusion partial order is (up to an order-isomorphism) the Cartesian product of |"S"| (the cardinality of "S") copies of the partial order on {0,1}, for which 0 < 1.
বুসেফেলাস
বুসেফেলাস মহামতি আলেকজান্ডারের ঘোড়ার নাম । আলেকজান্ডার সম্পর্কিত বিভিন্ন উপকথা এবং কাহিনীতে এই ঘোড়ার নামের উল্লেখ পাওয়া যায়। কথিত আছে, বুসেফেলাস আলেকজান্ডারের শেষ যুদ্ধে মৃত্যুবরণ করার আগ পর্যন্ত সকল যুদ্ধে আলেকজান্ডারের সাথে ছিল। ভারত হতে ফেরার সময় আলেকজান্ডারে বুসেফেলাসের নামে একটি স্থানের নামকরণ করেন।
একদিন আলেকজান্ডার তার পিতা ফিলিপ সাথে হাঁটছিলেন। তারা একস্থানে এসে দেখলেন কতগুলো লোক একটি কাল বর্ণের পাগলা ঘোড়াকে বশে আনতে চেষ্টা করছে। আলেকজান্ডারের ঘোড়াটাকে পছন্দ হল এবং তিনি তার পিতার কাছে আর্জি করলেন তাকে ঐ ঘোড়াটা কিনে দিতে। ফিলিপ হেসে বললেন, "তুমি যদি ঘোড়াটাকে বশে আনতে পারো, তবেই ঘোড়াটাকে তুমি পেতে পার"। আলেকজান্ডার ঘোড়াটাকে ভালোমত লক্ষ করে বুঝতে পারলো, আসলে ঘোড়াটা তার নিজের ছায়া (ঘোড়ার) প্রতি ভীত। সে ঘোড়াটার দিকে এগিয়ে গেলেন এবং ওটাকে সূর্যের দিকে মুখ করালেন যেন সে তার নিজের ছায়ার দিকে লক্ষ্য করতে না পারে। ফলশ্রুতিতে, ঘোড়াটা সহজেই বশে আসলো। ফিলিপ ঘোড়াটাকে আলেকজান্ডারকে কিনে দিলেন। আলেকজান্ডার ঘোড়াটার নামকরণ করলেন, বুসেফেলাস (যার অর্থ ষাড়ের মাথা)।
পার্সেপোলিস
পার্সেপলিস দ্বিতীয় ইরানি শাসক বংশ অ্যাকামেনিড সাম্রাজ্রের রাজধানী। এটি শিরাজ শহর থেকে প্রায় ৭০ কিমি উত্তরপূর্বে অবস্থিত। খ্রিস্টপূর্ব তৃতীয় শতাব্দিতে মহামতি আলেকজান্ডার পারস্য জয়ের পর এই শহর ধ্বংস করে দেন। ইউনেস্কো ১৯৭৯ সালে এটিকে বিশ্ব ঐতিহ্যবাহী স্থান হিসাবে ঘোষনা করে।
প্রত্নতত্ত্ব নিদর্শন থেকে দেখা যায় পার্সেপলিস স্থাপন শুরু হয় খ্রিস্ট্রপূর্ব ৫১৫ সালে। আন্দ্রে গোদার্দ ফরাসি প্রত্নতত্তবিদ ১৯৩০ সালে পার্সেপলিস খনন করেন। ধারনা করা হয় সম্রাট সাইরাস মহান কুরুশ–এর আমলে পার্সেপেলিসের ভিত্তি সুচিত হয় কিন্তু প্রথম দারিয়ুস ("Daryush") –এর আমলে প্রাসাদ নির্মাণ করা হয়।
দারিয়ুস আপাদান প্রাসাদ ও পর্ষদ হল, রাজকোষ ও সীমানা নির্মাণের আদেশ দেন। যা তার সন্তান রাজা মহান জারজেস ("Khashayar") এর আমলে শেষ হয়। যা পরবর্তীতে অ্যাকামেনিড সাম্রাজ্য ধ্বংসের আগ পর্যন্ত বিস্তৃতি লাভ করে।
মিশর জয়ের পর আলেকজান্ডার আরো পূর্বে আসরিয়ার (বর্তমানে উত্তর ইরাক) দিকে অভিযান করেন। সেখানে দারিয়ুস এর নেতৃত্বে গাউগামেলার যুদ্ধে তৃতীয় পারস্য সেনাবাহিনীকে পরাজিত করেন। যুদ্ধে দারিয়ুসের রথের সারথীর মৃত্যু বরণ করলে দারিয়ুস আবার পালাতে থাকেন এবং আলেকজান্ডার তাকে আরবেলা পর্যন্ত ধাওয়া করেন। দারিয়ুস ইকবাটানা পাহাড়ে আশ্রয় নিলে আলেকজান্ডার ব্যাবিলনের উদ্দেশ্যে যাত্রা করেন। 
ব্যাবিলন থেকে আলেকজান্ডার অন্যতম অ্যাকামেনিড রাজধানী সুসাতে যান এবং এর কোষাগার দখল করেন। সেনাবাহিনীর একটি বড় অংশ রয়েল রোড হয়ে পারস্যের রাজধানী পার্সেপলিস্‌ পাঠিয়ে দেন। অন্যদিকে, নিজে দ্রুত পারস্য দরজা দখল করেন (আধুনিক জাগরস্‌ পর্বতে) এবং তারপরই দ্রুত পার্সেপলিস্‌ এর রাজকোষ লুট হবার আগেই সেখানে চলে যান। এর পরবর্তি কয়েক মাস আলেকজান্ডার সেনাবাহিনীকে পার্সেপলিস্‌ লুট করতে দেন। এসময় পার্সেপলিসের পূর্ব দিকের প্রাসাদ যেরসেক্সে আগুন লেগে তা পুরো শহরে ছড়িয়ে যায়।
ব্যাবিলন
ব্যাবিলন ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি।
ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesis 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে।
ম্যাসেডোনিয়া (গ্রীস)
গ্রিক ম্যাসেডোনিয়া (গ্রিক: Μακεδονία "মাকেদ়োনিয়া") ছিল প্রাচীন গ্রীসের উত্তরাঞ্চলস্থ একটি রাজ্য। এর পশ্চিমে ইপিরাস এবং পূর্বে থ্রেস। মহামতি আলেকজান্ডার মেসিডোনিয়ার রাজা ছিলেন।
বর্তমানে সেই রাজ্যটি ৬টি রাষ্ট্রের মধ্যে অবস্থিত (দ্রঃ ম্যাসেডোনিয়া)। বর্তমান গ্রিক ম্যাসেডোনিয়া গ্রিসের বৃহত্তম অঞ্চল।
আমুন
আমুন, মিশরীয় ভাষায়: Yamānu; (এঁকে আমোন, আমোউন, আমেন, এবং কদাচিৎ ইমেন অথবা ইয়ামুন উচ্চারণ করা হয়ে থাকে, গ্রিক ভাষায়: Ἄμμων/ আম্মোন, এবং Ἅμμων/ হাম্মোন) একজন প্রাচীন মিশরীয় দেবতা। প্রথমে বায়ু দেবতা হিসেবে উপাসিত হলেও পরে সৃষ্টিকর্তা হিসেবে আমুনের উপাসনা শুরু হয়। মিশরীয় দেবতাদের মধ্যে ওসিরিস এবং আমুন-রা এর সম্পর্কেই সবচেয়ে বিস্তৃত লিখিত বিবরণী পাওয়া যায়।
আমুন স্বয়ম্ভূ, অর্থাৎ তিনি নিজেই নিজেকে সৃষ্টি করেছিলেন। তাঁর প্রথম স্ত্রী ছিলেন ওসরেত এবং পরবর্তীকালে আমুনেত এবং মুত-এর সাথে তাঁর বিবাহ হয়। চন্দ্র দেবতা খোংশুর বাবা আমুন এবং মা মুত।
প্লুতার্ক
প্লুতার্ক (আনু. ৪৬ - ১২০) ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি মেস্ত্রিউস লুসিয়াস প্লুতার্ক নামে পরিচিতি লাভ করেন। তিনি "প্যারালাল লাইভস" ও "মোরালিয়া" রচনার জন্য প্রসিদ্ধ। প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল।
প্লুতার্ক ৪৬ খ্রিস্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি "মোরালিয়া" ও তার নিজের "লাইফ অব এন্টনি" বইয়ে স্বাক্ষর করেন।
ম্যাসিডনের দ্বিতীয় ফিলিপ
মেসিডোনিয়ার দ্বিতীয় ফিলিপ খ্রিস্টপূর্ব তৃতীয় শতাব্দিতে মেসিডোনিয়ার রাজা ছিলেন। রাজা ফিলিপ গ্রীসের সকল নগর রাষ্ট্র জয় করেন। ফিলিপের পুত্র মহামতি আলেকজান্ডার।
তৃতীয় দারিয়ুস
তৃতীয় দারিয়ুস বা কডোমানাস্‌ (খ্রিস্টপূর্ব ৩৮০- খ্রিস্টপূর্ব ৩৩০) পারস্যের অ্যাকামেনিড সাম্রাজ্যের শেষ সম্রাট। তিনি আলেকজান্ডারের কাছে পরাজিত হলে পারস্য সাম্রাজ্যের পতন ঘটে। যুদ্ধে পরাজিত দারিয়ুস পালিয়ে যাবার সময় আততায়ীর হাতে নিহত হন।ওকে ওর নিজের উত্তরসূরি তেই মেরে ছিল।
বিরিশিরি
বিরিশিরি নেত্রকোনা জেলার দুর্গাপুর উপজেলার ঐতিহ্যবাহী একটি গ্রাম। শুরুতে এটি ইউনিয়ন পরিষদের অন্তর্ভুক্ত থাকলেও দুর্গাপুর পৌরসভা হওয়ার সাথে সাথে সদরের পার্শ্ববর্তী হওয়ায় গ্রামটিকে ওয়ার্ড হিসাবে অন্তর্ভুক্ত করা হয়। । ইংরেজ শাসন আমলে স্থাপিত শত বছরের পুরনো বয়েজ ও গালর্স হাই স্কুল, সরকারী কালচারাল একাডেমী, সোমেশ্বরী নদী, সাগর দিঘী, দুর্গাপুর রাজবাড়ী, পুরাকীর্তি নিদর্শন মঠগড়, মনোরম প্রাকৃতিক পরিবেশ আর দর্শনীয় স্থানগুলোর কারনে পর্যটকদের কাছে এটির যথেষ্ট সুনাম আছে। স্থানিয় অধিবাসীদের ৬০ ভাগ গারো আদিবাসী ৩০ ভাগ মুসলিম, বাকি ১০ ভাগ হিন্দু ও অন্যান্য জনগোষ্ঠী।
এখানে বাসস্ট্যান্ড থাকায় এটি সারাদেশ ব্যাপী একটি পরিচিত নাম । অনেকে বিরিশিরিকে দুর্গাপুর শহর থেকে আলাদা মনে করেন। কিন্তু বিরিশিরি দুর্গাপুর পৌরসভার একটি ওয়ার্ড । সোমেশ্বরী নদীই দুর্গাপুর ও বিরিশরিকে আলাদা করেছে।
কালচারাল একাডেমি, কমলা রাণী দিঘী, সোমেশ্বরী নদী।
বিরিশিরি কালচারাল একাডেমিতে উপজাতীয় সংস্কৃতি চর্চা করা হয়। এখানে প্রতি বছর উপজাতীয়দের সাংস্কৃতিক অনুষ্ঠানসহ অন্যান্য অনুষ্ঠান হয়ে থাকে। প্রতিটি অনুষ্ঠানে বিভিন্ন এলাকা থেকে প্রচুর জনসমাগম হয়।
বিরিশিরি ইউনিয়ন পরিষদের পাশেই কমলা রাণী দিঘী। এই কমলা রাণী দিঘী সাগর দিঘি নামেও পরিচিত। দিঘীটি পুরোপুরি নদী গর্ভে বিলীন হয়ে গেলেও এর দক্ষিণ পশ্চিম পাড় এখনও কালের স্বাক্ষী হয়ে আছে।
বলা যায় এই নদীটি একটি কয়লা খনি। সারা দিন স্থানিয় দিন-মজুররা এই নদীতে কয়লা তোলে। দিন শেষে স্থানিয় মজুদদারদের কাছে কয়লা বিক্রি করে। মেঘালয়ের গারো পাহাড় থেকে নেমে এসেছে এই সোমেশ্বরী নদী যার আদি নাম ছিলো ‘সমসাঙ্গ’। বিজয়পুর, রানী খং এসব জায়গায় যেতে হলে এই নদী নৌকায় পাড় হতে হয়।
বিজয়পুর যাওয়ার সময় পথেই পড়বে কুল্লাগড়া মন্দির।
জেমস ক্লার্ক ম্যাক্সওয়েল
জেমস ক্লার্ক ম্যাক্সওয়েল (১৩ই জুন, ১৮৩১ - ৫ই নভেম্বর, ১৮৭৯) স্কটিশ পদার্থবিজ্ঞানী যিনি তড়িচ্চুম্বকীয় তত্ত্ব আবিষ্কারের জন্য স্মরণীয় হয়ে আছেন। ঊনবিংশ শতকের বিজ্ঞানী হয়েও বিংশ শতকের বিজ্ঞানের উপর এতো প্রভাব ম্যাক্সওয়েল ছাড়া আর কারও ছিল না। এজন্যই আবিষ্কারের মৌলিকত্বের বিচারে নিউটন ও আইনস্টাইনের সাথে তার নাম করা হয়। ১৯৩১ সালে ম্যাক্সওয়েলের জন্ম শতবার্ষিকী পালিত হয়েছিল। সে সময় আইনস্টাইন বলেছিলেন, নিউটনের পর থেকে পদার্থবিজ্ঞান যত বিজ্ঞানীর দেখা পেয়েছে তার মধ্যে তিনিই সবচেয়ে সফল এবং প্রভাবশালী।
ম্যাক্সওয়েলের আবিষ্কারগুলোর সবচেয়ে বড় দিক ছিল, তার প্রায় সবগুলোই বিংশ শতকে বিজ্ঞানের প্রধান প্রধান আবিষ্কারের ভিত্তি হিসেবে কাজ করেছে। তড়িচ্চুম্বকীয় বিকিরণের ধারণা শুরু হয়েছে ম্যাক্সওয়েলের মাধ্যমে। মাইকেল ফ্যারাডে বৈদ্যুতিক ও চৌম্বক বলরেখা পর্যবেক্ষণের মাধ্যমে যে বৈশিষ্ট্যগুলো দাঁড়া করিয়েছিলেন সেগুলোর উপর ভিত্তি করে ম্যাক্সওয়েল তার ক্ষেত্র সমীকরণ প্রতিপাদন করেন। এই সমীকরণগুলোই আইনস্টাইনের আপেক্ষিকতার বিশেষ তত্ত্বের ভিত্তি হিসেবে কাজ করেছিল। এভাবেই ফ্যারাডে থেকে ম্যাক্সওয়েল হয়ে আইনস্টাইনে এসে ভর-শক্তির সমতুল্যতা প্রতিষ্ঠিত হয়। ম্যাক্সওয়েলের মতবাদ ও তত্ত্ব কোয়ান্টাম তত্ত্বের আবিষ্কারের পথ করে দিয়েছিল। তিনি তড়িচ্চুম্বকীয় বিকিরণের যে ব্যাখ্যা করেছিলেন তা তাপ বিকিরণের অসন্তোষজনক সূত্রের জন্ম দিয়েছে যা মাক্স প্লাংকের কোয়ান্টাম প্রকল্পের আগমনকে ত্বরিত করেছে। এভাবে একসময় আমরা বুঝতে পারি যে, তাপ বিকিরণ গুচ্ছে গুচ্ছে ঘটে যে গুচ্ছগুলোকে কোয়ান্টা বলে। প্লাংকের প্রকল্পের মূল অংশ অর্থাৎ তড়িচ্চুম্বকীয় বিকিরণ ও পদার্থের মধ্যে মিথস্ক্রিয়ার ধারণাটিই পরমাণু এবং অণুর গঠন আবিষ্কারকে সহজ করে দিয়েছিল।
ম্যাক্সওয়েলের জন্ম এডিনবরার এক মধ্যবিত্ত পরিবারে। পরিবারের একমাত্র সন্তান ছিলেন তিনি। তাদের পরিবারের মূল নাম ছিল ক্লার্ক, ম্যাক্সওয়েল নামটি তার আইনজীবী বাবা পরে সংযুক্ত করেছিলেন। পূর্বপুরুষদের কাছ থেকে মিড্‌লবাইয়ের বিশাল সম্পত্তি লাভ করার পরই তিনি এই নতুন নাম গ্রহণ করেছিলেন। ম্যাক্সওয়েলের বাবা-মা অনেক দেরিতে বিয়ে করেছিলেন। এজন্যই তার জন্মের সময় তার মায়ের বয়স ছিল ৪০ বছর। তার জন্মের পরপরই ম্যাক্সওয়েল পরিবার এডিনবরা ছেড়ে মিড্‌লবাই এস্টেটে তাদের নিজস্ব বাড়িতে চলে যায়।
১৮৩৯ সালে তার মা উদরের ক্যান্সারে কারণে মৃত্যুবরণ করেন। ম্যাক্সওয়েল নিজেও এই বয়সে ক্যান্সারে আক্রান্ত হয়েছিলেন। বাল্যকালে তিনি এক গৃহশিক্ষকের কাছে পড়তেন যিনি তার মেধার ব্যাপারটি ঠিক ধরতে পারেননি। তিনি মনে করতেন ম্যাক্সওয়েল সবকিছু দেরিতে বুঝে। অবশ্য সেই বয়সেই বোঝা গিয়েছিল যে তার প্রচণ্ড উৎসাহ ও প্রখর স্মৃতিশক্তি আছে। খালা জেইন কেই ১৮৪১ সালে তাকে এডিনবরায় নিয়ে এসে এডিনবরা একাডেমিতে ভর্তি করিয়ে দেন। এই একাডেমিতে তার সাথে পড়াশোনা করতো তার জীবনীকার লুইস ক্যাম্পবেল ও বন্ধু Peter Guthrie Tait।
পাঠ্যবইয়ের বাইরের বিষয়েই তার উৎসাহ বেশি ছিল। পরীক্ষার ফলাফলকে তেমন গুরুত্ব দিতেন না। মাত্র ১৪ বছর বয়সে প্রথম গবেষণাপত্র প্রকাশ করেন। এই গবেষণাপত্রে তিনি গোলাকার বক্রের একটি সাধারণীকৃত সিরিজ বর্ণনা করেছিলেন, উপবৃত্তের উদাহরণ ব্যবহার করে পিন এবং সূতোর মাধ্যমে যা তৈরি করা যায়। জ্যামিতি ও যান্ত্রিক নকশার প্রতি তার এই ভালবাসা সারা জীবনই বজায় ছিল। পূর্ণবয়স্ক ম্যাক্সওয়েলের গবেষণাকর্মে এই ভালবাসা অনেক কাজে দিয়েছে।
কলকাতা জেলা
কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি প্রশাসনিক অঞ্চল। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।
কলকাতা জেলার গণপরিষেবা (জল সরবরাহ, নিকাশী ইত্যাদি) দেয় কলকাতা পৌরসংস্থা। তবে পৌরসংস্থার এক্তিয়ারভুক্ত অন্যান্য এলাকা ও শহরতলি এলাকা উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি ও নদিয়া জেলার অন্তর্ভুক্ত।
মাইকেল জর্ডান
মাইকেল জেফরি জর্ডান () (জন্ম: ১৭ই ফেব্রুয়ারি, ১৯৬৩) একজন অবসরপ্রাপ্ত মার্কিন পেশাদারী বাস্কেটবল খেলোয়াড়। তিনি তাঁর প্রজন্মের সবচেয়ে জনপ্রিয় অ্যাথলিট এবং বিশ্বজুড়ে এনবিএ-র খ্যাতি ছড়িয়ে দিতে ১৯৮০ ও ১৯৯০-এর দশকে গুরুত্বপূর্ণ ভূমিকা রাখেন। বর্তমানে তিনি শার্লট ববক্যাট্‌স নামক বাস্কেটবল দলের আংশিক মালিক।
জর্ডান দীর্ঘ ১৫ বছর এনবিএ-তে খেলেন ও ইতিহাসের সর্বোচ্চ ম্যাচপ্রতি ৩০.১২ গড় স্কোর নিয়ে অবসর নেন। তিনি শিকাগো বুল্‌স দলের হয়ে খেলে ছয়বার এনবিএ শিরোপা জয় করেন; ছয়বারই তিনি ফাইনালের সবচেয়ে দামী খেলোয়াড় (এমভিপি) পুরস্কার লাভ করেন। এছাড়া তিনি ১০ বার সর্বোচ্চ স্কোরকারীর শিরোপা লাভ করেন এবং ৫ বার লীগের সেরা খেলোয়াড় (লিগ এমভিপি) নির্বাচিত হন। "স্পোর্ট্‌স ইলাস্ট্রেটেড" ম্যাগাজিন ১৯৯১ সালে তাকে Sportsman of the Year খেতাব দেয়। ১৯৯৯ সালে ইএসপিএন তাকে বিংশ শতাব্দীর সেরা অ্যাথলিট ঘোষণা করে। তাঁর লাফানোর ক্ষমতা ও বহু দূর থেকে লাফিয়ে বল বাস্কেটে "ডাংক" করার জন্য তাঁকে অনেক সময় "এয়ার জর্ডান" ও "হিজ এয়ারনেস" নামে ডাকা হয়। অনেকেই জর্ডানকে সর্বকালের সেরা বাস্কেটবল খেলোয়াড় মনে করেন।
জ্যাকি রবিনসন
জ্যাক রোজাভেল্ট "জ্যাকি" রবিনসন (ইংরেজি: Jack Roosevelt "Jackie" Robinson "জ্যাক্‌ রৌজ়াভেল্ট্‌ জ্যাকী রবিন্‌সন্‌") (৩১শে জানুয়ারি, ১৯১৯ - ২৪শে অক্টোবর, ১৯৭২) ১৯৪৭ সালে আধুনিক যুগের প্রথম কৃষ্ণাঙ্গ-মার্কিনি খেলোয়াড় হিসেবে মেজর লিগ বেইসবলে অংশ নেন । ১৯৬২ সালে তিনি "বেইসবল হল অফ ফেইম"-এ স্থান পান। তিনি ছয়বার ওয়ার্ল্ড সিরিজ দলের সদস্য ছিলেন। ১৯৪৭ সালে তিনি সেরা নবীন তারকা পুরস্কার পান। ১৯৪৯ সালে তিনি বেইসবল জাতীয় লিগের সেরা খেলোয়াড় (এমভিপি) পুরস্কার পান।
তাঁর সম্মানে প্রতিটি বেইসবল দল তাদের ৪২ নম্বর জার্সিটিকে "অবসর প্রদান" করেছে, অর্থাৎ এই নম্বরের জার্সি কেউ পড়তে পারেন না। রবিনসন ৪২ নবর জার্সি পড়ে খেলতেন। ১৯৫০ সালে তাঁর ওপর একটি আত্মজীবনীমূলক চলচ্চিত্র "The Jackie Robinson Story" নির্মাণ করা হয়, যাতে তিনি নাম ভূমিকায় অভিনয় করেন। পরবর্তীতে তিনি রাজনীতিতে জড়িয়ে পড়েছিলেন।
বেব রুথ
জর্জ হার্মান রুথ, জুনিয়র (ইংরেজি: George Herman Ruth, Jr.) (৬ই ফেব্রুয়ারি, ১৮৯৫ - ১৬ই আগস্ট, ১৯৪৮), যিনি "Babe", "The Bambino", "The Sultan of Swat", এবং "The Colossus of Clout" নামেও পরিচিত, একজন মার্কিন বেসবল খেলোয়াড়। তিনি বেসবল হল অফ ফেম-এ স্থান পাওয়া প্রথম পাঁচজন খেলোয়ড়ের একজন।
১৯২৭ সালে রুথ এক মৌসুমে ৬০টি হোম রান করার কৃতিত্ব দেখান। এই রেকর্ডটি ৩৪ বছর টিকে ছিল । ১৯৬৯ সালে পেশাদারী বেসবলের ১০০ বছর পূর্তি উপলক্ষে আয়োজিত এক ব্যালটে তিনি বেসবলের সর্বকালের সেরা খেলোয়াড় নির্বাচিত হন। ১৯৯৮ সালে "The Sporting News" পত্রিকা রুথকে বেসবলের সেরা ১০০ খেলোয়াড়দের মধ্যে ১ নম্বর স্থান দেয়।
জোত্তো দি বন্দোনে
জোত্তো দি বন্দোনে () (১২৬৭, কোল্লে দি ভেসপিনিয়ানো, ফ্লোরেন্স-এর কাছে – ৮ই জানুয়ারি, ১৩৩৭, ফ্লোরেন্স), যিনি জোত্তো নামেই সুপরিচিত, একজন ফ্লোরেন্সীয় চিত্রশিল্পী ও স্থপতি ছিলেন। তিনি ইতালীয় রেনেসাঁসের প্রথম বড় শিল্পী হিসেবে পরিগণিত।
রেমব্রন্ট
রেমব্রান্ট হারমেনজেই ফান রেইন () (১৫ই জুলাই, ১৬০৬ বা ১৬০৭– ৪ই অক্টোবর, ১৬৬৯) হল্যান্ডের সবচেয়ে বিখ্যাত শিল্পী এবং ইউরোপের ইতিহাসের সেরা চিত্রশিল্পী ও ছাপচিত্রশিল্পীদের একজন। ১৭শ শতকে ওলন্দাজ স্বর্ণযুগের সময় তিনি অসামান্য আবদান রাখেন।
ওগুস্ত রদ্যাঁ
ওগুস্ত রদ্যাঁ () (১২ নভেম্বর, ১৮৪০ – ১৭ নভেম্বর, ১৯১৭) আধুনিক যুগের একজন বিখ্যাত ফরাসি ভাস্কর। তাঁর কাজ উনিশ শতকের শেষভাগে শিল্পের জগতে গভীর প্রভাব ফেলে। বোজার (Beaux-arts) ধারার যুগপৎ অনুগামী ও বিরোধী এ ভাস্কর জটিল মনুষ্য মূর্তি নির্মাণে অদ্বিতীয় নৈপুণ্য দেখান, যা তাঁকে পূর্ববর্তী ও পরবর্তী সমস্ত ভাস্কর্য-নির্মাণ ধারা থেকে আলাদা করে রেখেছে।
অ্যান্ডি ওয়ারহল
অ্যান্ডি ওয়ারহল বা অ্যান্ড্রু ওয়ারহলা (;; ; ৬ই আগস্ট, ১৯২৮ — ২২শে ফেব্রুয়ারি, ১৯৮৭) একজন আমেরিকান শিল্পী যিনি ভিজুয়াল আর্ট আন্দোলনের নেতৃস্থানীয় ব্যক্তিত্ব, অতি পরিচিত পপ আর্ট হিসাবে।
ফ্র্যাংক লয়েড রাইট
ফ্র্যাংক লয়েড রাইট (Frank Lloyd Wright) (৮ই জুন, ১৮৬৭ – ৯ই এপ্রিল, ১৯৫৯) ছিলেন একজন আমেরিকান স্থপতি, ইন্টেরিওর ডিজাইনার, লেখক এবং শিক্ষক। তিনি ১,০০০ এরও বেশি স্ট্রাকচার ডিজাইন করেছেন এবং ৫৩২ টি তার তত্ত্বাবধানে শেষ হয়েছে। রাইট এমন ধরণের স্ট্রাকচারাল ডিজাইনে বিশ্বাস করতেন যা মানুষ ও তার চারপাশের পরিবেশের সাথে মেলবন্ধনে থাকবে, এই দর্শনকে তিনি বলতেন “অরগানিক আর্কিটেকচার” বা “জৈব স্থাপত্যশিল্প”। এই দর্শনের সবচেয়ে সেরা উদাহরণ হচ্ছে "ফলিংওয়াটার" (১৯৩৫) যাকে আমেরিকার স্থাপত্যবিদ্যার ইতিহাসে সবচেয়ে গুরুত্বপূর্ণ কাজ বলে ধরা হয়। রাইট স্থাপত্যশিল্পের প্রেইরি স্কুল আন্দোলনের একজন অগ্রদূত ছিলেন। তিনি আমেরিকার শহুরে বসবাসের জন্য অনন্য পরিকল্পনা তৈরি করেছিলেন, যা "ইউসোনিয়ান হোম" নামে সমধিক পরিচিত।
তিনি বিভিন্ন ধরণের ভবনের মৌলিক ও উদ্ভাবনীমূলক নকশা প্রণয়ন করেছিলেন, যার মধ্যে রয়েছে অফিস, চার্চ, বিদ্যালয়, স্কাইস্ক্র্যাপার, হোটেল এবং মিউজিয়াম। তিনি তার ভবনগুলোর আসবাবপত্র ও "স্টেইনড গ্লাসের" মত অভ্যন্তরীণ উপাদানগুলোরও ডিজাইন করেছিলেন। তার লেখা বইয়ের সংখ্যা ২০ টিরও বেশি, এর পাশাপাশি লিখেছেন অসংখ্য নিবন্ধ। তিনি ইউরোপ ও আমেরিকায় লেকচারার হিসেবে সুখ্যাতি অর্জন করেছিলেন। তার বর্ণীল ব্যক্তিগত জীবনের বিভিন্ন ঘটনা নিয়ে প্রায়ই পত্রপত্রিকায় খবর হত, তার মধ্যে সবচেয়ে উল্লেখযোগ্য ১৯১৪ সালে তার স্টুডিও "তালিসিনে" আগুন ও খুনের ঘটনা। তিনি তার জীবদ্দশায় সুপরিচিত ছিলেন। ১৯৯১ সালে আমেরিকান ইন্সটিটিউট অফ আর্কিটেকচার তাকে সর্বকালের সর্বশ্রেষ্ঠ স্থপতি হিসেবে স্বীকৃতি জানায়।
ফ্র্যাংক লয়েড রাইট জন্মেছিলেন উইস্কন্সিন এর রীচল্যান্ড সেন্টার এ। তাঁর পিতা ছিলেন উইলিয়াম ক্যারী রাইট এবং মাতা আন্না লয়েড জোনস। তাঁর আসল নাম ছিল ফ্র্যাংক লিঙ্কন রাইট, পরে এটি পরিবর্তিত হয় যখন তাঁর পিতা মাতার বিবাহ বিচ্ছেদ ঘটে। রাইটের বারো বছর বয়সে তাঁর পরিবার উইস্কন্সিনের ম্যাডিসনে বসবাস শুরু করে। এখানে তিনি ম্যাডিসন হাই স্কুলে পড়াশোনা করেন। গ্রীষ্মের ছুটিগুলো তিনি কাটাতেন তাঁর মামা জেমস লয়েড জোনস এর খামারে কাজ করে। এ সময়কার অভিজ্ঞতাই তাঁর মাঝে প্রকৃতির প্রতি শ্রদ্ধার সঞ্চার করে, যা পরবর্তীকালের কাজসমূহে খুঁজে পাওয়া যায়।
১৮৮৫ সালে রাইট ইউনিভার্সিটি অফ উইস্কিন্সনে পুরকৌশল বিদ্যার দুটি সেমিস্টার সম্পন্ন করেন। ১৮৮৭ সালে তিনি শিকাগোতে চলে যান। শিকাগোতে তিনি বিখ্যাত স্থপতি জোসেফ ল্যীমান সীল্‌সবির অধীনে কাজ করা শুরু করেন। কিন্তু কাজের ধরন মনঃপূত না হওয়ায় এক বছরের মাঝেই এ কাজ ছেড়ে দিয়ে তিনি অ্যাডলার ও লুইস সুলিভান এর ফার্মে কাজ করা শুরু করেন। সুলিভান বিশ্বাস করতেন আমেরিকান স্থাপত্য হওয়া উচিত আমেরিকানদের প্রয়োজনীয়তার ভিত্তিতে , ইউরোপীয়ান স্থাপত্যের ধারা অনুকরণে নয়। তাঁর এ বিশ্বাস পরবর্তীকালে রাইটের উপর গভীর প্রভাব রেখেছিল। 
সুলিভান এর মতবাদ ছিলো 'ব্যবহারের উদ্দেশ্য হতেই আকারের সৃষ্টি' ("Form Follows Function")। রাইট তাঁর এই মতবাদকেই আরেকটু পরিবর্তন করে বিশ্বাস করতেন, ভবনের উদ্দেশ্য ও আকার দুটোরই সৃষ্টি একসাথেই, অর্থাৎ দুটোই আসলে এক ("Form and Function are One")।
১৮৯৩ সালে তিনি সুলিভানের ফার্মে তাঁর কর্মজীবনের সমাপ্তি ঘটে। এ সময় শিকাগোতে রাইট তাঁর নিজস্ব ফার্ম প্রতিষ্ঠা করেন, ১৮৯৮ তে স্থান পরিবর্তন করে তিনি ওকপার্কে চলে যান।
জুসেপ্পে ভের্দি
জুসেপ্পে ফোর্তুনিনো ফ্রানচেসকো ভের্দি () (লে রংকোলে, বুস্‌সেতো, হয় ৯ই অক্টোবর অথবা ১০ই অক্টোবর, ১৮১৩ – মিলান, ২৭শে জানুয়ারি, ১৯০১) একজন ইতালীয় সুরকার। তিনি মূলত অপেরার জন্য সুর করতেন। তিনি ১৯শ শতকের ইতালীয় অপেরার সবচেয়ে প্রভাবশালী সুরকার। তাঁর কাজ আজও, প্রায় দেড় শতাব্দী পরেও, সারা বিশ্বের অপেরা মঞ্চগুলোতে প্রায়ই মূল সঙ্গীত হিসেবে পরিবেশন করা হয়।
ভের্গিল
পুবলিয়ুস ভেরগিলিয়ুস মারো (জন্ম: ১৫ই অক্টোবর, খ্রিস্টপূর্ব ৭০ – মৃত্যু: ২১শে সেপ্টেম্বর, খ্রিস্টপূর্ব ১৯), যিনি পরে ভির্গিলিয়ুস এবং আরও পরে ইংরেজিতে ভার্জিল (Virgil বা Vergil) নামে পরিচিত হন, ছিলেন একজন প্রাচীন রোমান কবি এবং "একলোগুয়েস", "গেয়র্গিক্‌স" ও "এনিড" (লাতিন "আইনেইস")-এর লেখক। এর মধ্যে "এনিড" ছিল বারটি বই জুড়ে লেখা এক মহাকাব্য, যা পরে রোমান সাম্রাজ্যের জাতীয় মহাকাব্যের মর্যাদা লাভ করে।
চার্লস ডিকেন্স
চার্লস জন হাফ্যাম ডিকেন্স (; জন্ম: ৭ ফেব্রুয়ারি, ১৮১২ – মৃত্যু: ৯ জুন, ১৮৭০) ছিলেন ঊনবিংশ শতকের অন্যতম শ্রেষ্ঠ ইংরেজ ঔপন্যাসিক। তাঁকে ভিক্টোরিয়ান যুগের শ্রেষ্ঠ ঐতিহাসিক হিসেবে মনে করা হয়। ডিকেন্স জীবদ্দশাতেই তাঁর পূর্বসূরি লেখকদের তুলনায় অনেক বেশি জনপ্রিয়তা ও খ্যাতি অর্জন করতে সক্ষম হয়েছিলেন। মৃত্যুর পরও তাঁর জনপ্রিয়তা অক্ষুন্ন থাকে। তাঁর প্রধান কারণ হচ্ছে, ডিকেন্স ইংরেজি সাহিত্যে প্রবাদপ্রতিম বেশ কয়েকটি উপন্যাস ও চরিত্র সৃষ্টি করেছিলেন।
তাঁর অধিকাংশ রচনাই পত্র-পত্রিকায় মাসিক কিস্তিতে প্রকাশিত হত। এই পদ্ধতিতে রচনাপ্রকাশকে জনপ্রিয় করে তোলার পিছনেও ডিকেন্সের কিছু অবদান আছে। অন্যান্য লেখকগণ ধারাবাহিক কিস্তি প্রকাশের আগেই উপন্যাস শেষ করতেন, কিন্তু ডিকেন্স কিস্তি প্রকাশের সঙ্গে সঙ্গে পরবর্তী অধ্যায়গুলি রচনা করে যেতেন। এই পদ্ধতিতে উপন্যাস রচনার ফলে তাঁর উপন্যাসগুলির গল্পে একটি বিশেষ ছন্দ দেখা যেত। অধ্যায়গুলির শেষটুকু হত রহস্যময়, যার জন্য পাঠকেরা পরবর্তী কিস্তিটি পড়ার জন্য মুখিয়ে থাকত। তাঁর গল্পগ্রন্থ ও উপন্যাসগুলিই এতই জনপ্রিয় যে এগুলি কখনই আউট-অফ-প্রিন্ট হয়ে যায়নি।
লিও টলস্টয়, জর্জ অরওয়েল, জি. কে. চেস্টারটন প্রমুখ লেখকবৃন্দ ডিকেন্সের রচনার বাস্তবতাবোধ, রসবোধ, গদ্যসৌকর্য, চরিত্রচিত্রণের দক্ষতা ও সমাজ-সংস্কার চেতনার উচ্চ প্রশংসা করেছেন। অন্যদিকে হেনরি জেমস, ভার্জিনিয়া উল্‌ফ প্রমুখ লেখকবৃন্দ ডিকেন্সের রচনার বিরুদ্ধে ভাবপ্রবণতা ও অবাস্তব কল্পনার অভিযোগ এনেছেন।
সাহিত্যিক জীবনে তিনি অনেকগুলো বিখ্যাত উপন্যাস রচনা করে গিয়েছেন।যার মধ্যে উল্লেখযোগ্যগুলো হল ডেভিড কপারফিলড,আ টেল অব টু সিটিজ,অলিভার টুইসট,দি ওল্ড কিউরিয়াসিটি শপ ইত্যাদি।
টি এস এলিয়ট
টমাস স্টেয়ার্ন্‌স এলিয়ট, ওএম (; জন্ম: ২৬শে সেপ্টেম্বর, ১৮৮৮ – মৃত্যু: ৪ঠা জানুয়ারি, ১৯৬৫) ইংরেজি ভাষার একজন , কবি, নাট্যকার সাহিত্য সমালোচক এবং এবং বিংশ শতকের অন্যতম প্রতিভাশালী কবি। তিনি ১৮৮৮ সালে যুক্তরাষ্ট্রের মিশৌরির সেন্ট লুইসে জন্মগ্রহণ করেন। তবে মাত্র ২৫ বছর বয়সে ১৯১৪ সালে ইংল্যান্ডে চলে যান এবং ১৯২৭ সালে ৩৯ বছর বয়সে বৃটিশ নাগরিকত্ব গ্রহণ করেন।
ইলিয়ট ১৯১৫ সালের দিকে তার কবিতা "দি লাভ সং অফ জে আলফ্রেড প্রুফ্রক" এর মাধ্যমে সবার নজর কাড়েন। এই কবিতার পরে তার ঝুলি থেকে একে একে বের হয় বিশ্ববিখ্যাত সব কবিতা। এদের মধ্যে "দি ওয়েস্ট ল্যান্ড" (১৯২২) , "দি হলো মেন" (১৯২৫) , "অ্যাশ ওয়েন্সডে" (১৯৩০) এবং "ফোর কোয়ার্টার্স" (১৯৪৫) অন্যতম। তার নাটকগুলোর মধ্যে অন্যতম ছিল "মার্ডার ইন দ্যা ক্যাথেড্রাল" (১৯৩৫)। আধুনিক সাহিত্যে অভূতপূর্ব অবদানের স্বীকৃতি স্বরূপ ১৯৪৮ সালে তার বিখ্যাত কবিতা"The Waste Land"জন্য তিনি সাহিত্যে নোবেল পুরষ্কারে ভূষিত হন।
অশব্দীয় বর্ণমালা লিপি
অশব্দীয় বর্ণমালা লিপি হচ্ছে এমন লিপি পদ্ধতি যেখানে স্বরবর্ণ এবং ব্যঞ্জনবর্ণ আলাদা হয়ে থাকে, কিন্তু প্রটিটি অক্ষরের পরিচিতি তার স্বর দিয়ে না হয়ে, বদলে তাদের পরিচিতি আলাদা নাম দিয়ে হয়ে থাকে।
অশব্দীয় বর্ণমালা লিপিগুলোতে স্বরবর্ণ এবং ব্যঞ্জনবর্ণ একই সঙ্গে তালিকাভুক্ত থাকে যার ফলে অর্ধ-স্বরবর্ণ অনুপস্থিত থাকে, এবং স্বরবর্ণের কোনো বৈশিষ্ট্যসূচক চিহ্ন থাকে না, আর একটি ব্যঞ্জনবর্ণ সহজাত স্বরশব্দ ছাড়াই উচ্চারিত হয়।
বর্ণ (ভাষাবিজ্ঞান)
বর্ণ () হল বর্ণমালা-ভিত্তিক লিখন পদ্ধতির একটি প্রতীক-উপাদান। সাধারণত লেখ্য ভাষার প্রতিটি বর্ণ কথ্য ভাষার একটি ধ্বনিমূল নির্দেশ করে।
বর্ণমালা নয় এমন অন্যান্য লিখন পদ্ধতির প্রতীকগুলিকে বর্ণ নয়, বরং সিল্যাবোগ্রাম (অর্থাৎ সিলেবল নির্দেশক) বা লোগোগ্রাম (শব্দ বা শব্দগুচ্ছ নির্দেশক) বলা উত্তম।
নক্ষত্র (দ্ব্যর্থতা নিরসন)
নক্ষত্র নিম্নের যেকোন শব্দকে নির্দেশ করতে পারে:
ওবি দল
ও এবং বি তারার দলকে সংক্ষেপে ওবি দল বলা হয়। এরা ভারী, নীলচে এবং বয়সে নবীন। ও এবং বি তারার দল বেশ উজ্জ্বল হওয়ার কারণে অনেক দূর থেকেও দেখা যায়। একেকটি দলে প্রায় ১০,০০০ তারা থাকতে পারে। অনুজ্জ্বল তারাও এই দলে থাকতে পারে, কিন্তু সেগুলো পর্যবেক্ষণ করা বেশ দুরুহ। কালপুরুষ নীহারিকায় ওবি দল রয়েছে।
অভিলক্ষ্য
অবজেক্টিভ (Objective) হল দূরবীক্ষণ যন্ত্রের প্রধান আলোক সংগ্রাহক যন্ত্র। এটি কতোখানি নিখুঁত প্রতিবিম্ব তৈরি করতে পারে তার উপর এর দক্ষতা নির্ভর করে। বিভিন্ন ধরনের অপেরণ জনিত ত্রুটিও এটি দূর করতে পারে।
জ্যোতির্বিজ্ঞান শব্দকোষ
জ্যোতির্বিজ্ঞান শব্দকোষ বাংলা ভাষায় প্রকাশিত জ্যোতির্বিজ্ঞান বিষয়ক একটি গ্রন্থ। বাংলা একাডেমী কর্তৃক ১৯৯৮ সালে এটি প্রকাশিত হয়। এতে জ্যোতির্বিজ্ঞানের সকল গুরুত্বপূর্ণ শব্দের বাংলা পরিভাষা এবং সংক্ষিপ্ত বর্ণনা সন্নিবেশিত হয়েছে। বইটির লেখক ফারসীম মান্নান মোহাম্মদী।
মানমন্দির
মানমন্দির (Observatory) পৃথিবী ও মহাশূণ্য পর্যবেক্ষণ এবং পরিমাপ গ্রহণের জন্য বিশেষভাবে তৈরি অত্যাধুনিক যন্ত্রপাতিসমৃদ্ধ গবেষণাগার। জ্যোতির্বিজ্ঞান, জ্যোতিষ শাস্ত্র, জলবায়ুবিজ্ঞান, ভূতত্ত্ব ইত্যাদি বিষয়ের গবেষণার জন্যই সাধারণত মানমন্দির স্তাপন করা হয়ে থাকে।
স্টোনহেঞ্জ
স্টোনহেঞ্জ () নিওলিথিক এবং ব্রোঞ্জ যুগের একটি স্তম্ভ যা মানমন্দির হিসেবে ব্যবহৃত হতো বলে ধারণা করা হয়। এটি ইংল্যান্ডের উইল্টশায়ারের অ্যামাসবারির নিকটে অবস্থিত। এর ভৌগোলিক অবস্থান হচ্ছে ৫১°১০′৪৪,৮৫″উ, ১°৪৯′৩৫,১৩3″প।
সমতল ভূমির প্রায় ৮ মাইল উত্তরে স্টোনহেঞ্জ অবস্থিত। এতে বৃত্তাকারে বড় বড় দণ্ডায়মান পাথর রয়েছে এবং এগুলোর চতুর্দিকে মৃত্তিকা নির্মিত বাঁধ রয়েছে। স্টোনহেঞ্জের গঠন খানিকটা জটিল। এর বাইরের দিকে একটি বৃত্তাকার পরিখা রয়েছে। প্রবেশপথটির কিছুটা দূরেই রয়েছে মাটির বাঁধ। এ বাঁধের ভেতর চতুর্দিকে বেষ্টন করে আছে ৫৬টি মৃত্তিকা গহ্বর। পাথরগুলোর মধ্যে আরও দুই সারি গর্ত বেস্টন করে আছে। পাথরগুলোর গঠনের মধ্যে আছে দুইটি বৃত্তাকার এবং দুইটি ঘোড়ার খুরের নলের আকারবিশিষ্ট পাথরের সারি। এ ছাড়াও কতগুলো পৃথক পাথর রয়েছে অলটার স্টোন বা পূজা বেদীর পাথর বা শ্লটার স্টোন বা বধ্যভূমির পাথর।
মাইক পারকার পিয়ারসন, স্টোনহেঞ্জ রিভারসাইড প্রজেক্টের প্রধান উল্লেখ করেন যে এটি এর জন্মলগ্ন থেকে কবর দেওয়ার সাথে সম্পৃক্ত। স্টোনহেঞ্জ ১৫০০ বছর বিভিন্ন রকম গড়াপেটার মধ্যে দিয়ে গেছে।
এশিয়া ও অস্ট্রালেশিয়ার বিশ্ব ঐতিহ্যবাহী স্থানগুলির তালিকা
এই তালিকাটি এশিয়া, অস্ট্রেলিয়া ও প্রশান্ত মহাসাগরের ওশিয়ানিয়া অংশে অবস্থিত ইউনেস্কো বিশ্ব ঐতিহ্যবাহী স্থানগুলির। ইউরোপ ও আরব রাষ্ট্রমণ্ডলীর কয়েকটি দেশের (তুরস্ক, সাইপ্রাস, আজারবাইজান, আর্মেনিয়া, জর্জিয়া ও ইসরায়েল) এবং রাশিয়ার এশীয় অংশের তালিকাও এখানে সন্নিবেশিত হল।এই তালিকাটি কেবলমাত্র রাশিয়ার এশীয় অংশের। রাশিয়ার বিশ্ব ঐতিহ্যবাহী স্থানগুলির সম্পূর্ণ তালিকা পাওয়া যাবে ইউরোপ তালিকা ও রাশিয়ার তালিকায়।
প্রেসিডেন্সি বিশ্ববিদ্যালয়
প্রেসিডেন্সী কলেজ পশ্চিমবঙ্গের স্নাতক পর্যায়ে কলা ও মানববিদ্যা বিষয়ে পড়াশোনার জন্য একটি শীর্ষস্থানীয় ভারতীয় শিক্ষা প্রতিষ্ঠান। ১৮১৭ সালের ২০ জানুয়ারি কলকাতায় হিন্দু কলেজ নামে স্থাপিত হয়। ভদ্র হিন্দু ঘরের সন্তানদেরকে ইংরেজি ও ভারতীয় ভাষাসমূহ, তৎসহ ইউরোপ ও এশিয়ার সাহিত্য ও বিজ্ঞান বিষয়ে শিক্ষাদান ছিল এই কলেজ স্থাপনের প্রাথমিক উদ্দেশ্য। বাংলার সমাজ ও সাংস্কৃতিক জীবনে কলেজটি গুরুত্বপূর্ণ ভূমিকা পালন করে।
ভারতে ইংরেজ আগমনের পূর্বে বাংলার প্রাথমিক বিদ্যালয়গুলিতে বাংলা, সহজ পাটিগণিত ও সংস্কৃতের বাইরে উল্লেখযোগ্য তেমন কিছু শিক্ষা দেওয়া হতো না। টোলসমূহে উচ্চতর সংস্কৃত, ব্যাকরণ ও সাহিত্য, ধর্মতত্ত্ব, ন্যায়শাস্ত্র ও দর্শনশাস্ত্র বিষয়ে পড়ানো হতো। এ শিক্ষা রাজা রামমোহন রায় এর মতো জ্ঞানালোকিত ভারতীয়দের আকাঙ্ক্ষা পূরণ করতে পারে নি। তাদের মতে, এ শিক্ষা ‘ব্যাকরণের সূক্ষ্মতা আর অধিবিদ্যার চুলচেরা বিশ্লেষণ দিয়ে তরুণদের মনকে অহেতুক ভারাক্রান্ত করবে’, কারণ বাস্তবে এ শিক্ষার কোন প্রতিফলন নেই। ব্রিটিশ বণিকদের সঙ্গে যাদের লেনদেন ছিল, তারা ইংরেজি শিক্ষার প্রয়োজন তীব্রভাবে অনুভব করেন। এই প্রয়োজন মেটানোর উদ্দেশ্যে কিছু বিদ্যালয় স্থাপন করা হয়।
গুডনেস গ্রেশাস মি
গুডনেস গ্রেশাস মি (ইংরেজি: Goodness Gracious Me) ছিল একটি বিবিসি ইংরেজি ভাষায় স্কেচ কমেডি (স্বল্প দৈর্ঘ্যের মিলনান্তক কাহিনী) টেলিভিশন/বেতার প্রোগ্রাম যে আগে বিবিসি রেডিও ৪ ও পরে টেলিভিশনে বিবিসি ২-এ দেখানো হত (৩ সিরিজ: ১৯৯৬ থেকে ১৯৯৮)। এই প্রোগ্রাম ৪ ব্রিটিশ এশীয় অভিনেতা নিয়ে হত: সঞ্জীব ভাস্কার, কুলবিন্দের ঘীর, মীরা স্যাল ও নিনা ওয়াদিয়া। টেলিভিশন ভার্শনে বেশী ভাগে সবই "ইংরেজি" ("white") পার্টগুলি ডেভ ল্যাম ও ফিওনা অ্যালেন করতেন, কিন্তু বেতারের ভার্শনে "ইংরেজি" পার্টগুলি ব্রিটিশ এশীয় কাস্ট-ই করতেন।
লামা
লামা বলতে বোঝানো হতে পারে -
ভূকক্ষের ক্রান্তিকোণ
খ-গোলক এবং ভূকক্ষের মধ্যবর্তী কোণকে ভূকক্ষের ক্রান্তিকোণ বলা হয়। এর মান ২৩ ডিগ্রী ২৬ মিনিট ২৪ সেকেন্ড(১৯৯৬ সালের তথ্যমতে)। বছরে এই মান ০.৫ সেকেন্ড কমে যাচ্ছে। এখন থেকে ১৫০০ বছর পর তা আবার বাড়তে থাকবে। ২১ডি ৫৫মি থেকে ২৮ ১৮ পরিসরের মধ্যে এটি উঠানামা করে।
অদৃশ্যকরণ (জ্যোতির্বিজ্ঞান)
জ্যোতির্বিজ্ঞানের পরিভাষায় অদৃশ্যকরণ () হল এক ধরনের গ্রহণ। যখন গ্রহণকারী বস্তুর আপাত আকার গ্রহণকৃত বস্তুটির আপাত আকারের চেয়ে অনেক বড় হয়, তবে সেই ঘটনাকে জ্যোতির্বিজ্ঞানের বিশেষ পরিভাষায় "অদৃশ্যকরণ" (occultation অকাল্টেশন) বলে। যেমন - চাঁদের পেছনে দূরের কোন তারা, নীহারিকা বা গ্রহের সম্পূর্ণ ঢাকা পড়ে যাওয়া (চান্দ্র অদৃশ্যকরণ)। কোন প্রাকৃতিক বা কৃত্রিম উপগ্রহের কিংবা অনুসন্ধানী মহাকাশযানের সৌরজগতের কোন খ-বস্তুর পেছনে সম্পূর্ণ ঢাকা পড়ে যাওয়াও অদৃশ্যকরণ। বিভিন্ন সময় গ্রহাণুর কারণে অন্য তারা বা বৃহস্পতি গ্রহের কারণে এর উপগ্রহসমূহ অদৃশ্য হয়ে যায়।
অলিম্পাস মন্‌স্‌
অলিম্পাস মন্‌স্‌ (Olympus Mons) মঙ্গল গ্রহে অবস্থিত একটি আগ্নেয়গিরি। এটি সৌরজগতের সর্বোচ্চ আগ্নেয়গিরি যার উচ্চতা ২৫ কিলোমিটার এবং ব্যাস ৭০০ কিলোমিটারের চেয়েও বেশী। এটি সৌরজগতের সবচেয়ে বড় আগ্নেয়গিরিও বটে। একে মহাশূন্য থেকেও মঙ্গলের বুকে স্পষ্ট দেখা যায়।
মুক্ত স্তবক
মুক্ত স্তবক (Open Cluster) এক ধরণের তারা স্তবক। এ ধরণের স্তবকে মাত্র কয়েক হাজার তারা থাকে আর এদের ব্যাসার্ধ্য হতে পারে কয়েক পারসেক। শিথিল স্তবক হিসেবে পরিচিত এই স্তবকগুলো আমাদের ছায়াপথের সমতলে অবস্থিত। আর আমাদের ছায়াপথের আকর্ষণসহ অন্যান্য কারণে এরা সহজেই ছত্রভঙ্গ হয়ে যায়। এদের কেন্দ্রীয় অঞ্চল অতোটা ঘন নয়। সবচেয়ে ঘন মুক্ত স্তবকের আয়ুষ্কাল ১০ বছর আর সবচেয়ে শিথিল তারা স্তবকের বয়স কয়েক মিলিয়ন বছর।
কক্ষপথের রাশি
কোন খ-বস্তুর অবস্থান এবং কক্ষপথ বর্ণনাকারী ছয়টি রাশি আছে। এদেরকে কক্ষপথের রাশি (Orbital Elements) বলা হয়। রাশিগুলো হল:
বহুমূত্র রোগ
বহুমূত্র রোগ বা ডায়াবেটিস মেলিটাস() একটি হরমোন সংশ্লিষ্ট রোগ। দেহযন্ত্র অগ্ন্যাশয় যদি যথেষ্ট ইনসুলিন তৈরি করতে না পারে অথবা শরীর যদি উৎপন্ন ইনসুলিন ব্যবহারে ব্যর্থ হয়, তাহলে যে রোগ হয় তা হলো 'ডায়াবেটিস' বা 'বহুমূত্র রোগ'। তখন রক্তে চিনি বা শকর্রার উপস্থিতিজনিত অসামঞ্জস্য দেখা দেয়। ইনসুলিনের ঘাটতিই হল এ রোগের মূল কথা। অগ্ন্যাশয় থেকে নিঃসৃত হরমোন ইনসুলিন, যার সহায়তায় দেহের কোষগুলো রক্ত থেকে গ্লুকোজকে নিতে সমর্থ হয় এবং একে শক্তির জন্য ব্যবহার করতে পারে। ইনসুলিন উৎপাদন বা ইনসুলিনের কাজ করার ক্ষমতা-এর যেকোনো একটি বা দুটোই যদি না হয়, তাহলে রক্তে বাড়তে থাকে গ্লুকোজ। আর একে নিয়ন্ত্রণ না করা গেলে ঘটে নানা রকম জটিলতা, দেহের টিস্যু ও যন্ত্র বিকল হতে থাকে।
মানুষের রক্তে গ্লুকোজের পরিমাণ সাধারণত ৩.৩ থেকে ৬.৯ মিলি.মোল/লি আর খাবার পর ১১ মিলি.মোল/লি পাওয়া যায়, তবে তার ডায়াবেটিস আছে বলে ধরে নেওয়া হয়।
বহুমূত্র রোগ বা ডায়াবেটিস বললে সাধারাণতঃ ডায়াবেটিস মেলিটাস বোঝায়। তবে ডায়াবেটিস ইনসিপিডাস নামে আরেকটি রোগ আছে যাতে মূত্র উৎপাদন বেশি হয় কিন্তু তা ADH অ্যান্টি ডাইইউরেটিক হরমোন নামে অন্য একটি হর্মোনের উৎপাদনের অভাব বা ক্রিয়ার অভাবে হয়ে থাকে এবং মূত্রাধিক্য এবং তার জন্য অতিতৃষ্ণা এই দুটি উপসর্গের মিল ছাড়া এই রোগটির সঙ্গে "ডায়াবেটিস মেলাইটাস"-এর কোন সম্পর্ক নেই। এ দুটির মধ্যে ডায়াবেটিস মেলাইটাসের প্রকোপ অনেক বেশী। ডায়াবেটিস মেলাইটাস আবার দু'রকম হতে পারে। যথাঃ টাইপ-১ বা ইনস্যুলিন নির্ভরশীল এবং টাইপ-২ বা ইনস্যুলিন নিরপেক্ষ ডায়াবেটিস।
টাইপ-১ বহুমূত্র হল অটোইমিউন রোগ। এ রোগে অগ্ন্যাশয়ের ইনসুলিন নিঃসরণকারী কোষগুলো ধ্বংস হয়ে যায়। তাই যাদের টাইপ-১ হয়, এদের দেহে ইনসুলিন উৎপাদিত হয় খুবই কম। এ জন্য রোগীকে বেঁচে থাকার জন্য ইনসুলিন ইনজেকশন বা ইনসুলিন পাম্প নিতে হয়। শিশু ও তরুণদের মধ্যে এ ধরনের বহুমূত্র হয় বেশি। ১০-৩০ বছরের মধ্যে দেখা দেয়। ইহা মূলত জেনেটিক কারণে হয়ে থাকে। এর জন্য দায়ী হল "HLADR 3 এবং HLADR 4" নামক দুটি জিন ।
(১) রক্তে গ্লুকোজের পরিমাণ বৃদ্ধি পায় (>130 mg/100ml)।
(২) রক্তে ছিটোনো বডির পরিমাণ বৃদ্ধি পায় ।
(৩) মুত্রের মাধ্যমে গ্লুকোজের নির্গমন বা গ্লুকোসুরিযা হয়।
টাইপ-২ বহুমূত্র রোগের পেছনে থাকে মূলত ‘ইনসুলিন রেজিস্ট্যান্স’। টাইপ-২ রোগীরা শরীরে যে ইনসুলিন উৎপন্ন হয়, তাকে ব্যবহার করতে পারে না। ব্যায়াম ও খাদ্যবিধির সাহায্যে একে প্রথমে মোকাবিলা করা হয়। তবে অনেক সময় প্রয়োজন হয় মুখে খাওয়ার ওষুধ, এমনকি ইনসুলিন ইনজেকশন। ৪০ বছর বা তারপরে এ ধরনের বহুমূত্র রোগ দেখা দেয়। মিষ্টি ও মিষ্টিজাতীয় পানীয় টাইপ-২ এর ঝুঁকি বাড়ায়। খাবারে চর্বির ধরণও গুরুত্বপূর্ণ;স্যাচুরেটেড ফ্যাট ও ট্রান্স-ফ্যাটি এসিড ঝুঁকি বাড়ায় পক্ষান্তরে পলি-আনস্যাচুরেটেড ও মনোস্যাচুরেটেড ফ্যাট ঝুঁকি কমায়। অত্যধিক পরিমাণ সাদা ভাত খাওয়াও ডায়াবেটিসের ঝুঁকি বাড়ায়। শারীরিক পরিশ্রম না করাও টাইপ-২ ডায়াবেটিসের অন্যতম একটা কারণ
বিশ্বজুড়ে ২৪৬ মিলিয়ন ডায়াবেটিস রোগীর ৯০ শতাংশের বেশি হল টাইপ-২ ডায়াবেটিস। দুই ধরনের ডায়াবেটিসই গুরুতর এবং হতে পারে শিশু ও তরুণদেরও। এ জন্য ডায়াবেটিসের বিপদ-চিহ্নগুলো জানা খুবই প্রয়োজন। ‘মৃদু ডায়াবেটিস’ বলে কিন্তু কিছু নেই।
নারীদের ক্ষেত্রে গর্ভাবস্থায় তৃতীয় এক প্রকার ডায়াবেটিস হয়ে থাকে। এটা জেস্টেশনাল ডায়াবেটিস নামেও পরিচিত।
২০০৬ খ্রিস্টাব্দের ২০ ডিসেম্বর জাতিসংঘের সাধারণ পরিষদ এর ৬১/২২৫ নম্বর ঘোষণায় ডায়াবেটিসকে দীর্ঘমেয়াদি, অবক্ষয়ী ও ব্যয়বহুল ব্যাধি হিসাবে বর্ণনা করা হয়েছে যা মানবদেহে মারাত্মক জটিলতার সৃষ্টি করতে পারে।
তথ্য
বিভিন্ন উপাত্ত প্রক্রিয়াজাতকরণ, পরিচালন এবং সংঘবদ্ধকরণের মাধ্যমে প্রাপ্ত ফলাফলকে তথ্য হিসেবে বিবেচনা করা হয় যা কোন মানুষের মস্তিষ্কে প্রেরণ করা হলে তার জ্ঞান বৃদ্ধি পায়। একটি ধারণা হিসেবে নিলে তথ্য শব্দটির প্রচুর অর্থ আমাদের প্রাত্যহিক জীবনে এবং প্রযুক্তি খাতে দৃষ্ট হয়। সাধারণভাবে বলতে গেলে তথ্যের ধারণাটি আরো বেশ কয়েকটি ধারণার সাথে নিবিড়ভাবে সম্পর্কিত: বাঁধা, যোগাযোগ, কন্ট্রোল সিস্টেম, উপাত্ত, গড়ন, নির্দেশনা, জ্ঞান, অর্থ তত্ত্ব, উদ্দীপনা, গঠন, ধারণা এবং জ্ঞান উপস্থাপন।